На основу члана 46. став 1. тачка 1. и става 4. истог члана и члана 47. Закона о локалним изборима („Службени гласник Републике Србије”, број 129/2007, 34/2010- Одлука УС и 54/2011, 12/2020, 16/2020-аутентично тумачење и 68/2020), Скупштина општине Бечеј је, на II седници одржаној дана 28.09.2020. године донела

**Р Е Ш Е Њ Е**

**О ПРЕСТАНКУ МАНДАТА ОДБОРНИКА**

**I**

Одборницама Скупштине општине Бечеј, и то:

1. **Косани Нешић**, престаје мандат одборника због подношења писмене оверене оставке,
2. **Татјани Митић,** престаје мандат одборника због подношења писмене оверене оставке.

**II**

Ово решење објавити у “ Службеном листу општине Бечеј.

**О б р а з л о ж е њ е:**

Чланом 46. став 1. тачка 1. Закона о локалним изборима је прописано да мандат одборника престаје подношењем оставке, а ставом 4. истог члана је регулисано да о оставци коју је одборник поднео између две седнице, скупштина је дужна да одлучи на првој наредној седници. Чланом 47. истог Закона је регулисано да одборник лично подноси оставку, оверену код органа надлежног за оверу потписа, председнику скупштине јединице локалне самоуправе, у року од три дана од дана овере и да је председник скупштине јединице локалне самоуправе дужан да поднету оставку стави на дневни ред скупштине на првој наредној седници са предлогом да то буде прва тачка дневног реда.

Дана 21.08.2020. године председнику Скупштине општине Бечеј је одборница Косана Нешић поднела писмену оставку оверену код Јавног бележника општине Бечеј под бројем УОП-III: 2163-2020, од 20.08.2020. године, што је основ да именованој престане мандат одборника.

Дана 26.08.2020. године председнику Скупштине општине Бечеј је одборница Татјана Митић поднела писмену оставку оверену код Јавног бележника општине Бечеј под бројем УОП-III: 2289-2020, од 26.08.2020. године, што је основ да именованој престане мандат одборника.

Из горе наведених разлога, донето је Решење као у диспозитива овог решења.

УПУТСТВО О ПРАВНОМ СРЕДСТВУ: Против овог решења може се изјавити жалба Управном суду у Београду – Одељење у Новом Саду у року од 48 часова од дана доношења решења.

Република Србија

Аутономна Покрајина Војводина

Општина Бечеј ПРЕДСЕДНИК СКУПШТИНЕ

СКУПШТИНА ОПШТИНЕ БЕЧЕЈ Игор Киш

Број: I 02-63/2020

Дана: 28.09.2020. године

Б Е Ч Е Ј