**ПРЕДЛОГ**

На основу члана 48. став 2. и члана 56. став 1. и став 6. Закона о локалним изборима („Службени гласник Републике Србије”, број 129/2007, 34/2010- Одлука УС и 54/2011, 12/2020, 16/2020-аутентично тумачење и 68/2020) и Извештаја Изборне комисије општине Бечеј о додели мандата број I 013-29/2020-176 од 15.09.2020. године, Скупштина општине Бечеј је, на II седници одржаној дана 28.09.2020. године, донела

**Р Е Ш Е Њ Е**

**о потврђивању мандата одборника Скупштине општине Бечеј**

**I**

Потврђују се мандати одборника Скупштине општине Бечеј и то:

1. Жељко Ковачев, рођена 1967. године, електротехничар из Бечеја,
2. Саша Марић, рођен 1991. године, економски техничар из Бечеја,
3. Верица Илић, рођена 1961. године, медицинска сестра на превентивној заштити из Бечеја,
4. Жолт Ковач, рођен 1983. године, трговац из Бечеја,
5. Др. Рената Калапош, рођена 1989. Године, лекар из Бачког Петровог Села,
6. Зорица Ђумић, рођена 1970. Године, дипломирани инжењер менаџмента из Бачког Градишта,
7. Миомир Пеленгић, рођен 1983. Године, машински техничар из Бечеја.

**II**

Мандат нових одборника траје до истека мандата одборника коме је престао мандат.

**III**

Ово решење објавити у “Службеном листу општине Бечеј” .

**Образложење:**

Одборници Драган Тошић, Светлана Вулетић, Далила Дујаковић, Емеше Дечов Ђере и Балаж Серда су на првој седници Скупштине општине Бечеј, одржаној дана 21.08.2020. године, изабрани на функције које су неспојиве са функцијом одборника и то одборник Драган Тошић за председника општине, Светлана Вулетић за заменика председника општине, a Далила Дујаковић, Емеше Дечов Ђере и Балаж Серда за чланове општинског већа.

Дана 21.08.2020. године председнику Скупштине општине Бечеј је одборница Косана Нешић поднела писмену оставку оверену код Јавног бележника општине Бечеј под бројем УОП-III: 2163-2020, од 20.08.2020. године, што је основ да именованој престане мандат одборника.

Дана 26.08.2020. године председнику Скупштине општине Бечеј је одборница Татјана Митић поднела писмену оставку оверену код Јавног бележника општине Бечеј под бројем УОП-III: 2289-2020, од 26.08.2020. године, што је основ да именованој престане мандат одборника.

Изборна комисија општине Бечеј је након спроведеног поступка сагласно одредбама Закона о локалним изборима, доставила Скупштини општине Бечеј Извештај број I 013-29/2020-176 о додели мандата новим одборницима и то Жељку Ковачеву, Саши Марићу, Верици Илић, Миомиру Пеленгићу, Зорици Ђумић, др Ренати Калапош, Жолту Ковачу и издала им уверења да су изабрани.

Скупштина општине Бечеј је на основу извештаја Изборне комисије општине Бечеј, донела решење као у диспозитиву.

УПУТСТВО О ПРАВНОМ СРЕДСТВУ: Против овог решења може се изјавити жалба Управном суду у Београду- Одељење у Новом Саду у року од 48 сати од дана доношења решења.

Република Србија

Аутономна Покрајина Војводина

Општина Бечеј ПРЕДСЕДНИК СКУПШТИНЕ

СКУПШТИНА ОПШТИНЕ БЕЧЕЈ Игор Киш

Број:

Дана: 28.09.2020. године

Б Е Ч Е Ј